પહેલા દિવસની 247 રનની રમતને આગળ વધારતા ઇંગ્લેન્ડે ટીમનો સ્કોર 569 પર પહોંચ્યો ત્યારે બટલરની વિકેટ પડતાં જ દાવ ડિક્લેર કર્યો હતો. બટ્લરે પોતાની પહેલી ટેસ્ટ મેચમાં શાનદાર અને વિસ્ફોટક અંદાજમાં 85 રનની ઇનિંગ રમી હતી. ઇંગ્લેન્ડના પ્રથમ દાવ અંગે વાત કરવામાં આવે તો ઇંગ્લેન્ડ તરફથી કૂક 95, રોબસન 26, બેલેન્સ 156, બેલ 167, રૂટ 3, અલી 12, બટલર 85 અને વોએક્સે 7 રન બનાવ્યા હતા. બીજી તરફ ભારત તરફથી ભુવનેશ્વર કુમારે ત્રણ જ્યારે જાડેજાએ બે વિકેટ લીધી હતી, ઉપરાંત રોહિત શર્મા અને સમીએ એક-એક વિકેટ લીધી હતી.